recursal/SuperWikiNEXT-32B huggingface dataset:
**இரும்பு(II) ஐதரைடு**(Iron(II) hydride), என்பது, முறைப்படி, **இரும்பு டைஐதரைடு** மற்றும் **பாலி(டைஐதரைடு இரும்பு)** எனப் பெயரிடப்பட்ட ஒரு திண்ம கனிமச் சேர்மம் ஆகும். இதன் மூலக்கூற்று வாய்ப்பாடு (FeH  
2)  
*n* ஆகும். (இச்சேர்மமானது, ([FeH  
2])*n* or FeH  
2) எனவும் குறிக்கப்படலாம். ). இச்சேர்மமானது வினைவேகவியலின்படி, சாதாரண சுற்றுப்புற வெப்பநிலையில் நிலையானதல்ல. மேலும், இதன் பொதுவான பண்புகள் பற்றி சிறிதளவே அறியப்பட்டதாகும். இருந்தபோதிலும், இச்சேர்மமானது கருப்பு நிறமுடைய, படிக வடிவமற்ற தூளாகும், இச்சேர்மம் 2014 ஆம் ஆண்டில் முதன் முறையாக தொகுக்கப்பட்டது.

இரும்பு(II) ஐதரைடானது, இரும்பு(I) ஐதரைடிற்குப் பிறகான இரண்டாவது எளிய பலபடி இரும்பு ஐதரைடாகும். இச்சேர்மம் தனது நிலையற்ற தன்மையின் காரணமாக, தொழிற்துறையில் எந்த ஒரு நடைமுறைப் பயன்பாட்டையும் கொண்டிருக்கவில்லை. இருப்பினும், வேதியியலில், உலோகவியலில், இரும்பு(II) ஐதரைடானது குறிப்பிட்ட இரும்பு-ஐதரசன் கலப்புலோகங்களின் குறிப்பிட்ட சில வடிவங்களுக்கான அடிப்படையான சேர்மம் இதுவேயாகும்.

பெயரிடும் முறை
--------------

இதன் அமைப்புரீதியான பெயரான *இரும்பு டைஐதரைடு*, என்பது ஒரு செல்லத்தக்க பன்னாட்டு தனி மற்றும் பயன்பாட்டு வேதியியல் ஒன்றியத்தால் அங்கீகரிக்கப்பட் பெயராகும். மேலும், இந்தப் பெயரானது அமைப்பை அடிப்படையாகக் கொண்டு பெயரிடப்படும் முறையின் விதிகளின்படி உருவாக்கப்பட்டதாகும். இதன் பெயர் இயல்பில் அதன் அமைப்பின் அடிப்படையில் அமைந்த ஒன்றாக இருப்பினும், இதனை இதே விகிதாச்சார வாய்ப்பாடு கொண்ட இதர சேர்மங்களிலிருந்து பிரித்தறிய முடிதில்லை.

பண்புகள்
--------

### அமிலத்துவம் மற்றும் காரத்துவம்

ஒரு லூயி காரத்தின் ஒரு எதிர்மின்னி இரட்டையானது டைஐதரைடுஇரும்பின் மையமான இரும்புடன் சேர்ந்து ஒரு சேர்க்கை விளைபொருளைத் தரலாம்:

[FeH  
2] + :L → [FeH  
2L]
இவ்வாறு சேர்க்கப்பட்ட ஒரு எதிர்மின்னி இரட்டையின் காரணமாக, டைஐதரைடு இரும்பானது லூயி அமிலத் தன்மையைக் கொண்டுள்ளது. டைஐதரைடு இரும்பானது, லூயி காரங்களிலிருந்து நான்கு எதிர்மின்னி இரட்டைகளைக் கைப்பற்றும் திறனுடையதாகும்.

ஒரு நேர்மின்னியானது இச்சேர்மத்தின் மையத்திலுள்ள இரும்புடன் சிதைவுறு நேர்மின்னியேற்றத்தின் மூலம் இணையலாம்:

FeH  
2 + H+  
 → FeH+  
 + H  
2
சிதைவுறு நேர்மின்னியேற்றமானது நேர்மின்னியை (H+  
) கையகப்படுத்தும் நிகழ்வைக் கொண்டிருக்கும் காரணத்தால், குபாஸ் அணைவுச் சேர்மத்தை ([FeH(H  
2)]+) இடைவினைவிளை பொருளாக உருவாக்குவதால், வலிமை குறைந்த லூயி காரங்களான, டைஐதரைடுஇரும்பு மற்றும் அதன் சேர்க்கைப் பொருள்கள், நீரைப் போன்றே பிரான்ஸ்டெட் லூயி காரத் தன்மையைக் கொண்டுள்ளன. இச்சேர்மங்கள் இரண்டு நேர்மின்னிகளை ஈர்க்கும் திறனைப் பெற்றுள்ளன. இதன் சிதைவுற்ற இணை அமிலங்கள் ஐதரைடுஇரும்பு (1+)மற்றும் இரும்பு (2+) (FeH+  
 மற்றும் Fe2+  
).

FeH  
2 + H  
3O+  
 is in equilibrium with FeH+  
 + H  
2O + H  
2
வலிமை குறைந்த லூயி காரங்களின் சேர்க்கைப் பொருள்களின் நீரிய கரைசல்கள் டைஐதரைடுஇரும்பு மற்றும் ஐதரைடுஇரும்பு(1+) தொகுதிகளின் நீராற்பகுக்கப்படுவதால் நிலைத்தன்மையற்றவையாக இருக்கின்றன:

FeH  
2 + 2 H  
2O → Fe(OH)  
2 + 2 H  
2
FeH+  
 + 3 H  
2O → Fe(OH)  
2 + H  
3O+  
 + H  
2

மேற்கோள்கள்
-----------

1. ↑  Morris, Leah; Trudeau, Michel L.; Lees, Martin R.; Hanna, John V.; Antonelli, David M. (25 March 2014). "On the path to bulk FeH  
2: Synthesis and magnetic properties of amorphous iron(II) hydride". *Journal of Alloys and Compounds* **590**: 199–204. doi:10.1016/j.jallcom.2013.12.099.
கோபால்ட்-60 இன் காமா-கதிர் நிறமாலை
**கோபால்ட்டு-60** (*Cobalt-60*, 60  
Co), என்பது கோபால்ட்டின் செயற்கைக் கதிரியக்கத் தன்மையுள்ள ஓரிடத்தான் ஆகும். இதன் அரைவாழ்வுக் காலம் 5.27 ஆண்டுகள். இது மருத்துவம், தொழில்துறை, உணவு பாதுகாப்பு, ஆய்வு எனப் பல துறைகளிலும் பயன்படுத்தப்படுகிறது. அதிக ஆற்றலுள்ள γ கதிர்களை வெளியிடும் கதிர் ஐசோடோப்புகளில் இதுவும் ஒன்று. வெப்ப நியூத்திரன்களைக் கொண்டு 27Co59 தாக்கும் போது 27Co60 கிடைக்கிறது. இயற்கையில் கிடைக்கும் கோபால்ட் 100% கதிரியக்கம் இல்லாததாகவேயள்ளது. கோபால்ட்-60 தோற்றுவிக்கப்படும் போது வெளிப்படும் அதிக ஆற்றல், ஒரு போட்டானாக வெளிப்படுகிறது.

இது, 27Co59 +n --> 27Co60 +γ என்று குறிக்கப்படும். (n,γ) கருவினையின் போது தோன்றும் 27Co60 கிளர்ந்த நிலையிலேயே உள்ளது. இந்த கோபால்ட் 60, 0.059 MeV காமா குவாண்டத்தினை வெளியேற்றி, குறைந்த ஆற்றல் கொண்ட நிலைக்கு திரும்புகிறது. இது ஒரு ஐசோமெரிக் மாற்றம் இது நிகழ 10.5 நிமிடங்கள் வைப்படும் இதுவே அதன் அரை வாழ்வு ஆகும்.

இவ்வாறு பெறப்பட்ட கோபால்ட் 60 நிலையில்லாதது. இது ஒரு பீட்டத் துகளை வெளியிட்டு -இந்த பீட்டாத் துகளின் ஆற்றல் 0.3 MeV - ஒரு நிக்கல்28Ni60 ஐசோடோப்பாக மாறுகிறது. இதனை,

27Co60→28Ni60 + γ1 +γ2

இந்த இரு காமா குவாண்டம்களும் முறையே 1.17,1.33 MeV ஆற்றலுள்ளவையாகும். இந்த நிக்கல் ஐசோடோப்பும் கிளர்ந்த நிலையிலேயே உள்ளது. அதிக பிழையின்றி கோபால்ட் 60 ,1.25 MeV ஆற்றலுள்ள ஒரு காமா கதிரினை உமிழ்வதாகக் கொள்ளலாம். கோபால்டின் அரைவாழ்வுநேரம் 5.24 ஆண்டுகளாகும்.

கோபால்ட் 60 , 2.13 MeV ஆற்றலுள்ள ஒரு காமாக் கதிரையும் வெளியிடுவதாக புத்தகங்களில் உள்ளன. ஆனால் இது 0.001% ஆகும். எனவே இது பொதுவாக எடுத்துக் கொள்ளப்படுவதில்லை.

மேற்கோள்கள்
-----------

1. ↑  Korea Atomic Energy Research Institute. "Nuclide Table". 2009-03-14 அன்று பார்க்கப்பட்டது.

வெளி இணைப்புகள்
---------------

* Cobalt-60 பரணிடப்பட்டது 2005-11-30 at the வந்தவழி இயந்திரம், Centers for Disease Control and Prevention.
* NLM Hazardous Substances Databank – Cobalt, Radioactive
* Beta decay of Cobalt-60, HyperPhysics, Georgia State University.
* Dr. Henry Kelly. Cobalt-60 as a Dirty Bomb பரணிடப்பட்டது 2002-04-05 at the வந்தவழி இயந்திரம், Federation of American Scientists, March 6, 2002.
Rebab tiga tali செயின்ட் சிசிலியாஸ் - ரெபாப் 1970
3 string instruments செயின்ட் சிசிலியாஸ் -1900 தயாவ்
பிரபல இந்தோனேசிய ரெபாப் கலைஞர் நோட்டோப்ரோஜோ
ஈராக்கிய *ஜாவ்சா* கலைஞர் சாலிஹ் ஷெமாயில்
***இரிபாப்*** (*Rebab*) ( அரபு மொழி: ربابة‎ ) இரிபாபா, இருபாப், இரெபெபா, இரிபாப், இரெபிபா, என பலவிதமாக உச்சரிக்கப்படும் கம்பி இசைக் கருவியாகும். இது வடக்கு ஆப்பிரிக்கா, தென்கிழக்காசியா, மத்திய கிழக்கு மற்றும் ஐரோப்பாவின் சில பகுதிகளில் இசுலாமிய வணிகப் பாதைகள் வழியாக சுதந்திரமாக பரவியது. கருவி பொதுவாக வளைவாக இருக்கும். இது 8 ஆம் நூற்றாண்டிற்குப் பிற்பகுதியில் பெயரிடப்பட்ட முதன்முதலில் அறியப்பட்ட வளைந்த கருவிகளில் ஒன்றாகும். மேலும் இது பல வளைந்த மற்றும் கம்பி வாத்தியங்களில் முதன்மையானதாக உள்ளது.

தோற்றம்
-------

ரெபாப் அதன் பரந்த விநியோகத்துடன் தொடர்புடைய பல்வேறு வகையான இசைக் குழுக்கள் மற்றும் வகைகளில் பயன்படுத்தப்படுகிறது. மேலும் வெவ்வேறு பகுதிகளில் சற்றே வித்தியாசமாக கட்டமைக்கப்பட்டு இசைக்கப்படுகிறது. ஈரானில் அகுவாசு என்பது வியோல் காம்பாவைப் போன்ற ஒரு பெரிய கருவியாகும். அதேசமயம் மேற்கில் பயன்படுத்தப்படும் கருவி தோற்றம் சிறியதாகவும், உயர்ந்ததாகவும் இருக்கும்.

வரலாறு
------

இரிச்சர்ட் வாலாசெக்கின் கூற்றுப்படி, வளைந்த ரெபாப் முகமதிய கலாச்சாரத்தின் கீழ் உருவாக்கப்பட்டது. அரேபிய பெடோயின் இசையில் இது பெரிதும் பயன்படுத்தப்பட்டது. மேலும் தொடர்ந்து பயன்படுத்தப்படுகிறது. ஜோஹன் லுட்விக் பர்கார்ட் தனது பயண இலக்கியாமான *டிராவல்ஸ் இன் அரேபியா*வில் குறிப்பிடுகிறார்:

இது ஈராக்கில் "ஜோசா" என்று அழைக்கப்படுகிறது. இது தேங்காய் மட்டையால் செய்யப்பட்து. பாரசீக இசையில் கமஞ்சே என்ற வளைந்த கருவியும் உள்ளது. இது ஒத்த வடிவம் மற்றும் அமைப்பைக் கொண்டுள்ளது. இது இசுலாமிய வர்த்தக வழிகள் மூலம் தென்கிழக்கு ஆசியா உட்பட பல்வேறு பகுதிகளுக்கு பரவியது.

ஹசான் எக்ஸார் செனானி பிரபல ஈரானிய பாடகரும் ரெபாப் கலைஞருமாவார்.

குறிப்புகள்
-----------

1. ↑  The origins of the violin - the rebab, பிபிசி
2. ↑   *Primitive Music: An Inquiry Into the Origin and Development of Music, Songs, Instruments, Dances, and Pantomimes of Savage Races*. .
3. ↑  *Music in Mekka* The Harmonicon, [Vol. VII, No. 12] (December 1829): 300.
4. ↑  Taichi, Akutsu (2020-04-03) (in en). *Applying Flow Theory to Strings Education in P-12 and Community Schools: Emerging Research and Opportunities: Emerging Research and Opportunities*. IGI Global. பன்னாட்டுத் தரப்புத்தக எண்:978-1-7998-3361-1. .
**அனைத்துலக காணாமற்போனோர் நாள்** (*International Day of the Disappeared*) ஆகஸ்ட் 30 ஆம் நாளன்று உலகெங்கும் அனுசரிக்கப்பட்டு வருகிறது. உலகின் பல நாடுகளிலும் காவற்துறையினராலோ அல்லது பாதுகாப்புப் படையினராலோ பல்வேறு காரணங்களுக்காகவும் கைது செய்யப்பட்டு காணாமற்போவோர் குறித்த ஒரு விழிப்புணர்வை ஏற்படுத்தும் முகமாக இந்நாள் தேர்ந்தெடுக்கப்பட்டது. கொஸ்டா ரிக்காவில் 1981 இல் தொடங்கப்பட்ட *கைதாகிக் காணாமற்போவோரின் உறவினர்களின் கூட்டமைப்பு* (Federation of Associations for Relatives of the Detained-Disappeared, FEDEFAM) என்ற அரசு சார்பற்ற அமைப்பினால் இலத்தீன் அமெரிக்காவில் இரகசியமான முறையில் கைது செய்யப்படலை எதிர்த்து இக்கோரிக்கை முதன் முதலில் விடுக்கப்பட்டது.

இலங்கை வவுனியாவில் 2014 ஆகத்து 30 இல் நடைபெற்ற பன்னாட்டு காணாமற்போனோர் நாள் நிகழ்வு ஆர்ப்பாட்டம்.
அனைத்துலக மனித உரிமை அமைப்புகள் குறிப்பாக அனைத்துலக மன்னிப்புச் சபை, மனித உரிமைகளுக்கான ஐக்கிய நாடுகள் அமைப்பு, செஞ்சிலுவைச் சங்கம் ஆகியன இந்த இரகசியக் கைதுகளுக்கு எதிராக அதிக அக்கறை எடுத்துச் செயற்படுகின்றன. "அனைத்துலக காணாமற்போனோர் நாள்" இந்த அமைப்புகளின் சேவை குறித்து பொதுமக்களுக்கு விளக்கவும் அவர்களுக்கு இது குறித்து விழிப்புணர்வை ஏற்படுத்தவும் நிதி மற்றும் தன்னார்வலர்களை சேர்ப்பதற்கும் உதவுகிறது.

வெளி இணைப்புகள்
---------------

* மனித உரிமைகளுக்கான ஐக்கிய நாடுகள் அமைப்பு – காணாமற்போவோர் பரணிடப்பட்டது 2005-08-31 at the வந்தவழி இயந்திரம்
* காணாமற்போவோரின் பாதுகாப்பு குறித்த பிரகடனம் பரணிடப்பட்டது 2005-11-02 at the வந்தவழி இயந்திரம்
* காணாமற்போனோர் குறித்த பன்னாட்டு கமிஷன் பரணிடப்பட்டது 2008-02-12 at the வந்தவழி இயந்திரம்
* காணாமாற்போனோர் – செஞ்சிலுவைச் சங்கத்தின் முன்னெடுப்பு
* FEDEFAM – Fighting Against Forced Disappearances in Latin America
* பன்னாட்டு மன்னிப்பு அவை - காணாமற்போனோர் பற்றிய ஆவணங்கள்
* இலங்கையில் காணாமற்போவோர் குறித்து பன்னாட்டு மன்னிப்பு அவையின் அறிக்கை பரணிடப்பட்டது 2007-09-01 at the வந்தவழி இயந்திரம்

மேற்கோள்கள்
-----------

1. ↑  Families of missing people need better support
2. ↑  ITH, Hundreds protest in Philippines against abductions
வரியன்கள், சிறகன்கள், வசீகரன்கள் யாவும் (நிம்பாலிடே) ***Nymphalidae*** குடும்பத்தை சார்ந்தது ஆகும். இதில் ஒரு அழகிய வண்ணதுப்பூச்சி **ஆரஞ்சு வரியன்**.

பெயர்கள்
--------

தமிழில்: **ஆரஞ்சு வரியன்**

ஆங்கிலப்பெயர்:  **Striped Tiger** 

அறிவியல் பெயர்: ***Danaus genutia***

உடலமைப்பு
---------

*ஆரஞ்சு வரியன்*
72 மி.மீ முதல் 100 மி.மீ வரை இருக்கும்,
ஆரஞ்சு நிற இறகுகளில் கருப்பு கலந்த பழுப்பு நிறக் வரிகளுடன் காணப்படும். இறகுளின் ஓரத்திலும் கீழ்ப் பகுதிகளிலும் வெள்ளைப் பட்டைகள் காணப்படும். தரையை ஒட்டி மெதுவாகப் பறக்கும் திறன் கொண்டது. ஆண்டு முழுவதும் காணப்படும் ஆரஞ்சு வரியன்களை அனைத்து இடங்களிலும் காணலாம். பார்ப்பதற்கு வெந்தய வரியனை போன்று காணப்பட்டாலும் சிறு மாற்றங்களை காணலாம். இவற்றில் தெளிவான கருப்பு நரம்புகள் காணப்படும்.

### வாழ்க்கை சுழற்சி

இந்த பட்டாம்பூச்சி தனித்த முட்டைகளை இதற்கு உணவாகும் அஸ்லிபிலடாசிய குடும்பத் தாவரத்தின் இலையின் அடிப்பகுதியில் இடுகின்றது. இதனுடைய இளம் உயிரி கருப்பு நிறத்தில் ஊத கலந்த மஞ்சள் நிறப் புள்ளி மற்றும் கோடுகளுடன் காணப்படும். இதற்கு மூன்று இணை உணர்கொம்புகள் காணப்படும். முட்டையிலிருந்து வெளிவந்தவுடன், இந்த இளம் உயிரி முட்டை ஓட்டினை உண்ணும். பின்னர் இலையினை உண்ண ஆரம்பிக்கும். கிரைசாலிஸ் எனப்படும் கூட்டுப்புழுவானது பசுமை நிறத்தில் தங்க மஞ்சள் நிறப் புள்ளிகளுடன் காணப்படும்.

புழுக்களுக்கு உணவாகும் தாவரங்கள்
--------------------------------

1. இரத்த எருக்கு
2. பஞ்சுகொடி

வெளி இணைப்புகள்
---------------

* Sri Lanka Wild Information Database பரணிடப்பட்டது 2011-07-18 at the வந்தவழி இயந்திரம்

படங்கள்
-------

Gallery
-------

* முட்டைமுட்டை
* கம்பளிப்பூச்சிகம்பளிப்பூச்சி
* கூட்டுப் புழு கூட்டுப் புழு
* Hateruma(யப்பான்)Hateruma(யப்பான்)

மேற்கோள்கள்
-----------

1. ↑  "Danaus\_genutia 'ஆரஞ்சு வரியன்'". 4 அக்டோபர் 2017 அன்று பார்க்கப்பட்டது.
2. ↑  **காடு** *தடாகம் வெளியீடு மே-ஜூன் 2016,பக்கம் எண்:38*
3. ↑  Kunte (2000): **45**, pp. 148–149.
4. ↑  **அறிமுக கையேடு வண்ணத்துப்பூச்சிகள்**  **டாக்டர் ஆர்.பானுமதி** *க்ரியா வெளியீடு ,பக்கம் எண்:159*
**மதின் சாகிப்** (*Madin Sahib*) என்பது இந்திய நிர்வாக காசுமீரில் இருக்கும் சிறிநகரின் நவ்சோகர் அருகே அமைந்துள்ள ஒரு பழைய பள்ளிவாசல் ஆகும். மதீன் சகாப் அல்லது மதின் சாப் என்ற பெயர்களாலும் இது அழைக்கப்படுகிறது. பாக்-இ-அலி மர்தான் கான் மற்றும் சாசு கர் புவர் போன்றவை இதற்கு அருகிலுள்ள மற்ற சுற்றுப்புறப் பகுதிகளாகும்.

மதன் சாகிப் பள்ளிவாசல் 1448 ஆம் ஆண்டு சுல்தான் சைன்-உல்-அபிதீன் (புத்சா) என்பவரால் கட்டப்பட்டது. அவர் தனது ஆசிரியர் சையத் முகமது மதானியின் பெயரை பள்ளிவாசலின் பெயராக்கினார். இறப்புக்குப் பின்னர் முகமது மதானி பள்ளிவாசலின் இடதுபுறத்தில் புதைக்கப்பட்டார்.  சையத் முகமது மதானி காசுமீரிகளுக்கு மதீன் சாகிப் என்ற பள்ளிவாசலானார். 

சையத் மதானி 1398 ஆம் ஆண்டில் தைமூருடன் மதீனாவிலிருந்து இந்தியாவிற்கு வந்தார். சுல்தான் சிக்கந்தருக்கு தைமூர் பேரரசின் தூதராக இவர் காசுமீருக்கு அனுப்பப்பட்டார். மதீன் சாகிப் காசுமீரை மிகவும் விரும்பினார். அங்கு தங்கவும் முடிவு செய்தார். 

முகமது அமதானியின் சீடரான பின்னர் தொடக்கத்தில் சையத் மதானி ரெய்னாவரியில் தங்கினார்.  பின்னர்  பாட்சாவின் தலைநகரான நவ்சாகருக்கு அருகில் சென்றார். புத்சா அவருக்காக இங்கு காங்கா எனப்படும் பள்ளிவாசலைக் கட்டினார்.  1445 ஆம் ஆண்டு அக்டோபர் மாதம் 13 அன்று மதானி இறந்தார்.  குவாசா பகா-உத்-தின் இறப்புச் சடங்கான இறுதி பிரார்த்தனைக்கு தலைமை தாங்கினார். 

மதீன் சாகிப்பின் கூரையிலுள்ள ஓடு வேலைப்பாடு இந்த கலையின் தனித்துவமான எடுத்துக்காட்டுகளில் ஒன்றாகக் கருதப்படுகிறது. மேலும் இக்கலை வடிவம் காசுமீர் அல்லது இந்திய துணைக் கண்டத்தில் வேறு எங்கும் காணப்படவில்லை.

படக்காட்சியகம்
--------------

* மதின் சாகிப் பள்ளிவாசலின் முன்புறம். மதின் சாகிப் பள்ளிவாசலின் முன்புறம்.
* மதின் சாகிப் கதவு. 15 ஆம் நூற்றாண்டின் ஆரம்பகால எழுத்தைக் காட்டுகிறது. மதின் சாகிப் கதவு. 15 ஆம் நூற்றாண்டின் ஆரம்பகால எழுத்தைக் காட்டுகிறது.
* மதின் சாகிப் சமீபத்திய பழுதுபார்ப்புகளுடன் முன் கதவின் இடது பக்கத்தைக் காட்டும் மற்றொரு படம். மதின் சாகிப் சமீபத்திய பழுதுபார்ப்புகளுடன் முன் கதவின் இடது பக்கத்தைக் காட்டும் மற்றொரு படம்.
* மதின் சாகிப்மதின் சாகிப்
* மதின் சாகிப்மதின் சாகிப்
* மதின் சாகிப்மதின் சாகிப்

மேற்கோள்கள்
-----------

1. ↑  Mohammad Ishaq Khan(2011). *Sufis Of Kashmir*, p. 313. Gulshan Books, Srinagar, Kashmir. ISBN 978-81-8339-095-8.
2. ↑  Baba Dawood Mishkati. *Asrar-ul-Abrar*, p.39.
3. ↑  Mulla Ahmed Sabur. *Khwarik-us-Salikeen* f. 9a
4. ↑  Khwaja Muhammad Azam Diddamari, *Waqiat-i-Kashmir* p. 95-96
இயற்கை மீள்மத்தின் வடிப்பு முறை
**இயற்கை மீள்மம்** (இயற்கை ரப்பர் அல்லது இயற்கை இறப்பர், *Natural Rubber* ) என்பது சில வகை மரங்களில் இருந்து கிடக்க கூடிய பாலைப் போன்ற ஒரு மீள் திறன் கொண்ட ஒரு வகை திரவம் ஆகும். அந்த மரங்களின் தண்டை கிழித்தால் வடிகின்ற பால் போன்ற வெள்ளை திரவமே *மீள்மம்* ஆகும்.

இறப்பர் மிகவும் மீள்தன்மையுடையதும், நீர் ஊடுபுகவிடுதிறன் மிகக் குறைந்ததுமாகும். எனவே இது சிறப்பான பொருட்களை உருவாக்கப் பயன்படுகிறது. இறப்பர் முதன்முதலில் பிரேசிலில் கண்டுபிடிக்கப்பட்டது. பின்னர் ஆங்கிலேயர்களால் தமது குடியேற்ற நாடுகளில் வர்த்தகப் பயிராகப் பயிரிடப்பட்டது. இன்று உலகில் 94%மான இயற்கை இறப்பர் ஆசியாவிலிருந்தே ஏற்றுமதி செய்யப்படுகிறது. தாய்லாந்து, மலேசியா, இந்தோனேசியா ஆகிய நாடுகள் இறப்பரை பெருமளவில் ஏற்றுமதி செய்கின்றன.

இயற்கை இறப்பர் ஐசோபிரீனின் பல்பகுதியமாகும்(cis-1,4-polyisoprene). இது மீள்தன்மையானதும் வெப்பமிளக்கியுமாகும். இதனுடன் கந்தகத்தை சேர்த்து வல்கனைசுப் படுத்துவதன் மூலம் பயன்படுத்தக்கூடிய இறப்பர் உருவாக்கப்படுகிறது.

பயிரீடு
-------

இரப்பர்ப்பால் இறப்பர் மரங்களிலிருந்து பிரித்தெடுக்கப்படுகிறது. தோட்டங்களிலுள்ள இறப்பர் மரங்களின் ஆயுட்காலம் 32 ஆண்டுகளாகும்.

இறப்பரின் சிறப்பான வளர்ச்சிக்கு பின்வரும் காலநிலை நிலைமைகள் காணப்படவேண்டும்.

* 250செ.மீ. மழைவீழ்ச்சி
* வெப்பநிலை வீச்சு 200C-340C
* 80% வளிமண்டல ஈரப்பதன்
* நல்ல சூரியஓளி
* கடும் காற்று வீசாத பகுதி

பால் சேகரிப்பு
--------------

தென்னைகள் அதிகமுள்ள கேரளா போன்ற பகுதிகளில் தேங்காய்ச் சிரட்டைகள் பால் சேகரிப்புக்குப் பயன்படுத்தப்படுகின்றன. ஆயினும் அலுமினியம், களி, பிளாஸ்ரிக் போன்றவற்றாலான கோப்பைகளும் பெருமளவில் பயன்படுத்தப்படுகின்றன.

வெளியிணைப்புகள்
---------------

விக்கிமீடியா பொதுவகத்தில்,  
 ***Rubber***   
என்பதின் ஊடகங்கள் உள்ளன. 

* ரசாயன தடுப்பு வழிகாட்டி (German)
* உலகளாவிய மீள்ம ஆய்வு மற்றும் வளர்ச்சி மையம் பரணிடப்பட்டது 2006-01-16 at the வந்தவழி இயந்திரம்
* History of the International Rubber Industry from 1870–1930 from EH.NET பரணிடப்பட்டது 2007-09-27 at the வந்தவழி இயந்திரம்
* மலாய மீள்ம மையம்
* இந்திய மீள்ம மையம்
* மீள்ம காலக்கோடு
* தாய்லாந்து மீள்ம கூட்டுறவு

மேற்கோள்கள்
-----------

1. ↑   Dunstan, Wyndham Rowland (1911). "Rubber". *பிரித்தானிக்கா கலைக்களஞ்சியம்* (11th) **23**.  Cambridge University Press.
2. ↑  Sirimaporn Leepromrath, et al. "Rubber crop diversity and its influential factors in Thailand." *Journal of Rubber Research* 24.3 (2021): 461-473.
3. ↑  Muhammad Fadzli Ali, et al. "The dynamics of rubber production in Malaysia: Potential impacts, challenges and proposed interventions." *Forest Policy and Economics* 127 (2021): 102449.
ஹமட்டைட்
இரும்பு தாது சிறுநிரல் தொகுப்பு.
**இரும்புத் தாது** என்பது இரும்பைப் பிரித்தெடுக்கக் கூடிய பாறை அல்லது கனிமம் ஆகும். இந்த தாதுக்களில் பொதுவாக இரும்பு ஆக்சைடுகள் அதிகமாக காணப்படுகிறது. இத்தாதுக்கள் அடர் சாம்பல், வெளிரிய மஞ்சள், துருப்பிடித்த சிவப்பு நிறத்தில் மற்றும் ஆழ்ந்த ஊதா நிறங்களில் காணப்படுகிறது. இரும்பு தாது பொதுவாக மேக்னடைட் (Fe3O4), ஹமட்டைட் (Fe2O3), ஜியொதைட்(FeO (OH)), லிமோனைட்டு (FeO (OH). N (H2O)) அல்லது சிடரைட்(FeCO3) போன்ற நிலைகளில் காணப்படுகிறது. அதிகமாக மேக்னடைட், ஹமட்டைட் (60% மேல்) கொண்டுள்ள தாதுவை இயற்கை தாது என்று அழைக்கப்படுகிறது. இத்தாதுவை நேரடியாக இரும்பு தயாரித்தலில் போது ஊதுலைகளில் பயன்படுத்தலாம். இரும்பு தாது, கசடு இரும்பு தயாரிக்க தேவையான மூலப்பொருளாகும். கசடு இரும்பு எஃகு தயாரிப்பின் மூலப்பொருளாகும்.

மேற்கோள்கள்
-----------

1. ↑  Ramanaidou and Wells, 2014
2. ↑  "Iron Ore – Hematite, Magnetite & Taconite". *Mineral Information Institute*. 17 April 2006 அன்று மூலம் பரணிடப்பட்டது. 7 April 2006 அன்று பார்க்கப்பட்டது.
3. ↑  Goldstein, J.I.; Scott, E.R.D.; Chabot, N.L. (2009). "Iron meteorites: Crystallization, thermal history, parent bodies, and origin" (in en). *Geochemistry* **69** (4): 293–325. doi:10.1016/j.chemer.2009.01.002. Bibcode: 2009ChEG...69..293G.
**இலங்கை தொழில்நுட்பக் கல்லூரி** 1898 ஆம் ஆண்டு முதன் முதலில் ஆரம்பிக்கப்பட்டது.
இலங்கையில் **தொழில்நுட்பக் கல்லூரி** (*Technical College*) என்பது தொழில்முறைக் கல்வி மற்றும் பயிற்சி வழங்கும் அரசினர் உயர் கல்வி நிறுவனம் ஆகும். இக்கல்லூரிகள் தொழில்நுட்பக் கல்வி மற்றும் பயிற்சித் திணைக்களத்தினால் நிருவகிக்கப்படுகிறது. நாடெங்கும் இவ்வாறான கல்லூரிகள் 33 உள்ளன.

வரலாறு
------

முதன்முறையாக இக்கல்லூரி அரசத் தொழில்நுட்பக் கல்லூரி என்ற பெயரில் 1893 ஆம் ஆண்டில் கொழும்பில் மருதானை என்ற இடத்தில் அமைக்கப்பட்டது. 1906 இல் இக்கல்லூரி *இலங்கைத் தொழில்நுட்பக் கல்லூரி* என்று பெயர் மாற்றப்பட்டது. இக்கல்லூரியில் ஆரம்பத்தில் வேதியியல், இயற்பியல், உயிரியல் போன்ற தூய அறிவியல் கல்வியும், குடிசார் பொறியியல், மின்பொறியியல், எந்திரப் பொறியியல் போன்றவற்றில் தொழில்நுட்பக் கல்வியும் போதிக்கப்பட்டன. இது இப்போது மருதானை தொழில்நுட்பக் கல்லூரி என அழைக்கப்படுகிறது.

1921 இல் இலங்கைப் பல்கலைக்கழகக் கல்லூரி அமைக்கப்பட்ட போது, தொழில்நுட்பக் கல்லூரியின் அறிவியல் பகுதி பல்கலைக்கழகக் கல்லூரிக்கு மாற்றப்பட்டது. இப்பல்கலைக்கழகக் கல்லூரி லண்டன் பல்கலைக்கழகத்தின் இணைசார் கல்லூரியாக இருந்தது. 1933 ஆம் ஆண்டில் இருந்து லண்டன் பல்கலைக்கழகத்தின் பொறியியல் துறைக்கான வெளிசார் மாணவர்களை இலங்கைத் தொழில்நுட்பக் கல்லூரி பயிற்றுவித்தது.

1942 இல் தொழில்நுட்பக் கல்லூரி இலங்கைக் கல்வித் திணைக்களத்தில் இருந்து பிரிக்கப்பட்டு "இலங்கைத் தொழில்நுட்பக் கல்லூரித் திணைக்களம்" புதிய திணைக்களத்தின் கீழ் கொண்டு வரப்பட்டது. பின்னர் இக்கல்லூரியில் கணக்குப் பதிவியல், வர்த்தகக் கல்வி போன்றவை பயிற்றுவிக்கப்பட்டன. 1950 இல் பொறியியல் கல்வித் துறை இலங்கைப் பல்கலைக்கழகத்தின் பேராதனை வளாகத்துடன் இணைக்கப்பட்டது. 1950களில் காலி, கண்டி, யாழ்ப்பாணம் ஆகிய இடங்களில் கனிஷ்ட தொழில்நுட்பக் கல்லூரிகள் நிறுவப்பட்டன. 1960களில் மேலும் பல தொழில்நுட்பக் கல்லூரிகள் ஆரம்பிக்கப்பட்டன.

மேற்கோள்கள்
-----------

1. ↑  Corea, J. C. A. "One hundred years of education in Ceylon." Modern Asian Studies 3.2 (1969): 151-175.
**இலங்கை தொழிலாளர் காங்கிரஸ்** இலங்கையில் செயற்பட்டு வரும் ஒரு அரசியல் கட்சியாகும். இது இலங்கை இந்திய காங்கிரஸ் என அழைக்கப்பட்டு வந்தது, இலங்கை சுதந்திரத்தின் பின்னர் பெயர் மாற்றம் ஏற்பட்டது. இது பொதுவாக இந்திய வம்சாவளி தழிழர்களை பிரதிநிதித்துவப் படுத்திவந்துள்ளது. இதன் தற்போதைய தலைவர் ஆறுமுகன் தொண்டமான் ஆவார்.

இந்திய எதிர்ப்பலைகள்
--------------------

1900 களின் ஆரம்பத்தில் இலங்கையில் இந்திய எதிர்ப்பு அலைகளை எழத்தொடங்கியிருந்தன. இலங்கை, இந்தியர்களை வேலைக்கு அமர்த்துவதை நிறுத்தியது மேலும் அவர்களை நாட்டைவிட்டு வெளியேறும் படி நிர்பந்தித்து வந்தது. இதனால் தோட்டப்புரங்களிலும் கொழும்பிலும் பிறந்து வளர்ந்த இந்திய வம்சாவளி தமிழ் மற்றும் மலையாளிகள் பல இன்னகளுக்கு முன் கொடுத்து வந்தனர். சிங்கள மகா சபை இந்திய வம்சாவளி மக்களுக்கு எதிரான பல போரட்டங்களை நடத்தி வந்தது.

1939 அரசவையில் இரண்டு தீர்மானங்கள் இலங்கை வாழ் இந்திய வம்சாவளியினரின் எதிர்காலத்தை கேள்விக்கு உள்ளாக்கியது. முதலாவது 15, 000 இந்தியர்களை நாடுகடத்தும் தீர்மானம் இரண்டாவது அரச சேவையில் இருந்த சகல இந்தியர்களையும் நாடுகடத்தல் என்பனவாகும். இதன் போது கொழும்பில் ஒன்று கூடிய இந்திய சங்கங்களின் பிரதிதிகள் இவ்விடயத்தை இந்திய தேசிய காங்கிரசிடமும் மகாத்மா காந்தியிடமும் கொண்டு செல்வதாக தீர்மானித்தது. அப்போது இலங்கை அரசவை பிரதிந்திகளாக இருந்த வைத்தியலிங்கம், பெரெய்ரா என்ற இருவரும் இந்தியா சென்று காந்தியை சந்த்தித்தனர். காந்தி தனது விசேட பிரதிநிதியாக ஜவகர்லால் நேருவை இலங்கை அனுப்பிவைத்தார். யூலை 18 1939 இல் நேரு கொழும்பு வந்தார். அவர் அப்போதைய அரசவை தலைவர் டி. எஸ். சேனநாயக்காவையும் சில அமைச்சர்களையும் சந்தித்து பேச்சு நடத்தினார் பேச்சுக்கள் பலனற்றுப் போகவே, நேரு இந்திய வம்சாவளியினரின் பிரதிந்திகளை சந்தித்து அவர்கள் ஒன்றுபட்டு செயற்பட வேண்டிய தேவையை உணர்த்தினார்.

இலங்கை இந்திய காங்கிரஸ்
-----------------------

நேரு இலங்கையில் இந்திய தேசிய காங்கிரசையொத்த *இலங்கை இந்திய காங்கிரஸ் (இ.இ.கா.)* என்ற அமைப்பை உருவாக்கி இலங்கை வாழ் சகல இந்தியர்களையும் அதன் கீழ் கொண்டுவரும்படி இலங்கை வாழ் இந்திய வம்சாவளியினரின் பிரதிந்திகளை கொழும்பில் ஒன்று கூட்டினார். யூலை 24 1939 இல் நேரு தலைமையில் ஒன்றுகூடிய, அப்போது இலங்கையில் இருந்த பிரதான இந்திய சங்களான இலங்கை இந்திய மத்திய சபை மற்றும் இலங்கை இந்திய தேசிய காங்கிரஸ் என்பவற்றின் பிரதிந்திகள் யூலை 25 1939 காலை 1.20 க்கு இலங்கை இந்திய காங்கிரசை உருவாக்கினார்கள். இவ்வதிகாலை கூட்டத்தில் உருவாக்கப்பட்ட இடைக்கால சபையில் 18 பேர் அங்கம் வகித்தனர். மேலதிக 7 பிரதிநிதிகள் வேறு சபைகளில் இருந்து உள்வாங்கப்படுவதற்காக ஒதுக்கப்பட்டது. 18 பிரதிநிதிகளும் இலங்கை இந்திய காங்கிரசின் உருவாக்க பத்திரத்தில் கைச்சாத்திட்டனர். நேரு சாட்சியாகவும் உறுதிப்படுத்துபவராகவும் கைச்சாத்திட்டார். வீ.ஆர்.எம்.வீ.ஏ. இலக்ஷ்மனன் செட்டியார் தலைவராக தெரிந்தெடுக்கப்பட்டார். எச்.எம்.தேசாய் மற்றும் ஏ.அசிஸ் என்பவர்கள் இணைச் செயளாலர்களாக தெரிந்தெடுக்கப்பட்டனர். அன்றே நேரு தலைமையில் இ.இ.காவின் யாப்பு எழுதப்பட்டது.

மேற்கோள்கள்
-----------

1. ↑  Peebles, Patrick (2015). *Historical Dictionary of Sri Lanka*. Rowman & Littlefield. பக். 72. பன்னாட்டுத் தரப்புத்தக எண்:9781442255852.
2. ↑  de Silva, Lakshmi (2 June 2009). "Indian Tamils and Prabakaran's Eelam: Seeking Tamil Nadu's refuge after its betrayal". *Daily News*. .
3. ↑  (K. M. de Sila, History of Sri Lanka, Penguin 1995, Ch. 33)
**இலங்கை கம்யூனிஸ்ட் கட்சி** பொதுவுடமைத் தத்துவத்தை அடிப்படையாகக் கொண்ட ஒரு அரசியல் கட்சி. பொதுவுடமைக் கொள்கையின் ஆதரவாளர்களால் இலங்கையில் தொடங்கப்பட்ட லங்கா சமசமாஜக் கட்சியிலிருந்து ஸ்டாலினிசத்துக்குச் சார்பானவர்கள் பிரிந்து உருவாக்கிய ஐக்கிய சோஷலிசக் கட்சி என்ற பெயரிலான கட்சியின் தொடர்ச்சியாக 1943ல் இலங்கைக் கம்யூனிஸ்ட் கட்சி ஆரம்பிக்கப்பட்டது. வைத்திய கலாநிதியான எஸ். ஏ. விக்கிரமசிங்க தலைமை தாங்கி ஐக்கிய சோஷலிசக் கட்சியையும் பின்னர் இலங்கைக் கம்யூனிஸ்ட் கட்சியையும் வழிநடத்தினார்.

1952 ஆம் ஆண்டில் ஆங்கிலேயரான திருமதி டொரீன் விக்கிரமசிங்க இலங்கைப் நாடாளுமன்றத்துக்குத் தெரிவு செய்யப்பட்டார்.

1960ல் கம்யூனிஸ்ட் கட்சியும், லங்கா சமசமாஜக் கட்சி மற்றும் மகாஜன எச்சத் பெரமுன என்ற கட்சியும் இணைந்து இடதுசாரிக் கூட்டணியொன்றை உருவாக்கின. ஐக்கிய இடதுசாரிக் கூட்டணி என்று அழைக்கப்பட்ட இக் கூட்டணி, 1964ல் அப்போதைய பிரதம அமைச்சரான சிரிமாவோ பண்டாரநாயக்கா கம்யூனிஸ்ட் கட்சிக்கும், லங்கா சமசமாஜக் கட்சிக்கும் அமைச்சர் பதவிகளைக் கொடுக்க முன்வந்தபோது உடைந்தது.

மேற்கோள்கள்
-----------

1. ↑  Benjamin, Roger W.; Kautsky, John H.. *Communism and Economic Development*, in The American Political Science Review, Vol. 62, No. 1. (Mar. 1968), p. 122.
2. ↑  IMCWP. "Participants List". *IMCWP* (ஆங்கிலம்). 16 February 2019 அன்று பார்க்கப்பட்டது.CS1 maint: uses authors parameter (link)
3. ↑  "Coalitionism in Spain & Sri Lanka". International Bolshevik Tendency (IBT).
**இலங்கை சபரகமுவ பல்கலைக்கழகம்** (*Sabaragamuwa University of Sri Lanka*) இலங்கையின் இரத்தினபுரி மாவட்டத்தில் பெலிகுல் ஓயா, பலாங்கொடை எனும் இடத்தில் அமைந்துள்ளது. இது 1991 ஆம் ஆண்டு நவம்பர் 20 அன்று ஆரம்பிக்கப்பட்டது. இப்பல்கலைக்கழகம் ஐந்து பீடங்களைக் கொண்டுள்ளது.

வரலாறு
------

சபரகமுவ பல்கலைக்கழகம், சபரகமுவ மாகாணத்தில் அமைந்து காணப்படுகின்றது. பல வளங்களைகொண்ட இப்பல்கலைக்கழகம் வளமிக்க மாணவர்களை உருவாக்க ஆரம்பித்தது. அத்துடன் ஆங்கில கற்கைநெறி, தொழிற்பயிற்சி கல்விமுறை என்பன அறிமுகப்படுத்தப்பட்டன. குறிப்பிட்ட வளங்களுடன் ஆரம்பிக்கப்பட்ட இப்பல்கலைக்கழகம். மாணவர்களின தேவைகள் குறித்து அன்றைய அரசுத்தலைவர் ஆர். பிரேமதாசாவினால் 02.28.1992 அன்று கணணிக்கூடமும் நுலகமும் நிறுவப்பட்டது.

பீடங்கள்
--------

* விவசாய விஞ்ஞான பீடம்
* பிரயோக விஞ்ஞான பீடம்
* பூகோள விஞ்ஞான பீடம்
* முகாமைத்துவ பீடம்
* சமூக விஞ்ஞானங்கள் மொழிகள் பீடம்

வெளி இணைப்புகள்
---------------

* அதிகாரபூர்வ தளம்
* தமிழ் வகுப்புகள் பரணிடப்பட்டது 2013-03-29 at the வந்தவழி இயந்திரம்

மேற்கோள்கள்
-----------

1. ↑  "Vice Chancellor".
2. ↑  Lanka, Sabaragamuwa University of Sri. "Sabaragamuwa University of Sri Lanka". *www.sab.ac.lk*.
3. ↑  "Faculty of Social science and Languages".
**ஆண்ட்ரியா ஐவரி** (Andrea Ivory) அமெரிக்காவைச் சேர்ந்த ஒரு கல்வியாளர் ஆவார். பெண்களுக்கான மார்பகப் புற்றுநோய் விழிப்புணர்வு மற்றும் இதய ஆரோக்கியத்திற்கான விருது பெற்ற ஊக்குவிப்பாளராக செயல்பட்டு வருகிறார்.

பெண்களின் மார்பக மற்றும் இதய முயற்சி
------------------------------------

ஐவரிக்கு 2004 ஆம் ஆண்டில் மார்பக புற்றுநோய் இருப்பது கண்டறியப்பட்டது. சிகிச்சை பெற்று பூரண குணமடைந்த பிறகு தன்னைப் போன்ற பெண்களுக்கு இவர் உதவ விரும்பினார்.   இதற்காக பெண்கள் மார்பகப்புற்று நோய் மற்றும் இதய முன்முயற்சி என்ற அமைப்பை 2005 ஆம் ஆண்டில் ஐவரி நிறுவினார். இந்த அமைப்பு மார்பகப் புற்றுநோய் மற்றும் இதய நோய்களை முன்கூட்டியே கண்டறிதல் மற்றும் சிகிச்சையை ஊக்குவித்தலை நோக்கமாகக் கொண்டிருந்தது. குறிப்பாக சமூக பொருளாதார ரீதியாக பின்தங்கிய அமெரிக்க பெண்களிடையே கவனம் செலுத்தியது.

2006 ஆம் ஆண்டில் தொடங்கப்பட்ட இந்த அமைப்பின் முதல் பிரச்சாரத்தின் போது, பிரதிநிதிகள் தெற்கு புளோரிடாவில் 70,000 வீடுகளில் வீடு வீடாக பிரச்சாரம் செய்தனர். மற்ற சுற்றுப்புறங்களில் வசிக்கும் பெண்களுக்கு இந்த அமைப்பு பரிந்துரைகளை வழங்குகிறது. ஒவ்வொரு ஆண்டும் அமைப்பின் மூலம் ஆபத்தில் இருக்கும் 500 பேருக்கும் மேற்பட்ட பெண்கள் சேவைகளைப் பெறுகின்றனர். 

2013 ஆம் ஆண்டில், பெண்களின் மார்பக மற்றும் இதய முன்முயற்சி அமைப்பு இதய நோய் மற்றும் மார்பக புற்றுநோயின் சிக்கல்களைச் சமாளிக்கத் தொடங்கியது. அமைப்பினர் வீடு வீடாகச் சென்று விழிப்புணர்வு மற்றும் கல்வியை அளித்தனர். ஊட்டச்சத்து வகுப்புகள் மற்றும் செயல்முறை அமர்வுகள் நடத்தப்பட்டன. பெண்களுக்கு மார்பகப் புற்றுநோய் பரிசோதனை மற்றும் பராமரிப்பு ஒருங்கிணைப்பு ஆகியவற்றை வழங்கினர். 

மியாமி-டேட் மாகாணத்தில் உள்ள இயாக்சன் சுகாதார மையத்துடன் இணைந்து மேமோகிராம்கள், கொழுப்பு சோதனைகள் மற்றும் இரத்த அழுத்த பரிசோதனைகளை இவ்வமைப்பினர் மேற்கொள்கின்றனர்.

கல்வி மற்றும் தொழில்
--------------------

2013 ஆம் ஆண்டில் ஐவரி பாரி பல்கலைக்கழகத்தின் தொழில்முறை மற்றும் தொழில் கல்விப் பள்ளியில் இருந்து குறிப்பிடத்தக்க முன்னாள் மாணவராக இவர் பட்டம் பெற்றார்.  பெண்கள் மார்பகப்புற்று நோய் மற்றும் இதய முன்முயற்சி என்ற அமைப்பை நிறுவியதைத் தவிர, ஐவரி அமெரிக்க புற்றுநோய் சங்கத்தின் 2 ஆவது உச்சி மாநாடு மற்றும் வாசிங்டன், டிசி யில் அமைந்துள்ள தேசிய மார்பக புற்றுநோய் கூட்டணியின் வழிகாட்டல் மாநாடுகளில் ஒரு பிரதிநிதியாகவும் இவர் இருந்துள்ளார்.

விருதுகள்
---------

சி.என்.என். அமைப்பின் 10 சிறந்த பெண்மணிகள் பட்டியலில் ஒருவராகத் ஐவரி தேர்ந்தெடுக்கப்பட்டார். இராபர்ட்டு வுட் இயான்சன் அறக்கட்டளையின் சமூக நலத் தலைவர் விருது வழங்கப்பட்டும் சிறப்பிக்கப்பட்டார்.

மேற்கோள்கள்
-----------

1. 1 2  "CNN Heroes - Special Reports from CNN.com". *www.cnn.com*. 2020-03-03 அன்று பார்க்கப்பட்டது."CNN Heroes - Special Reports from CNN.com". *www.cnn.com*. Retrieved 2020-03-03.
2. 1 2 3 4  "Alumni Relations : Barry University, Miami Shores, Florida". *www.barry.edu*. 2020-03-03 அன்று பார்க்கப்பட்டது.
3. 1 2  "OUR STORY – Women's Breast & Heart Initiative" (ஆங்கிலம்). 2020-04-18 அன்று பார்க்கப்பட்டது."OUR STORY – Women's Breast & Heart Initiative". Retrieved 2020-04-18.
4. 1 2  "Andrea Ivory: Survivor & Hero • Aventura Mall". *Aventura Mall* (ஆங்கிலம்). 2020-03-03 அன்று பார்க்கப்பட்டது.
5. ↑  "South Florida Survivor Changing Lives One Knock At A Time" (ஆங்கிலம்). 2017-05-17. 2020-03-03 அன்று பார்க்கப்பட்டது.
**அஸ்கியா சமாதி** மாலி (Mali) நாட்டிலுள்ள காவோவில் (Gao) உள்ளது. இது சொங்காயின் முதற் பேரரசரான முதலாவது அஸ்கியா மொஹம்மத் என்பவர் புதைக்கப்பட்ட இடம் என நம்பப்படுகின்றது. 15 ஆம் நூற்றாண்டின் இறுதிப் பகுதியில் கட்டப்பட்ட இது ஒரு யுனெஸ்கோ உலக பாரம்பரியக் களம் ஆகும்.

மேற்கு ஆபிரிக்க சாஹேல் (Sahel) பகுதியின் நினைவுச் சின்னம் சார்ந்த மண் கட்டிட மரபில் அமைந்த சிறப்பான எடுத்துக்காட்டு என இதனை யுனெஸ்கோ விளக்குகின்றது. இந்தத் தொகுதி, பிரமிட் வடிவிலான ஒரு சமாதி, இரண்டு பள்ளிவாசல்கள், ஒரு இடுகாடு, ஒரு கூடல் களம் (assembly ground) என்பவற்றை உள்ளடக்கியுள்ளது. 17 மீட்டர்கள் உயரமான இது, இப்பகுதியில் அமைந்துள்ள குடியேற்றவாதகாலத்துக்கு முற்பட்ட நினைவுச் சின்னங்களுள் பெரியது ஆகும். இதுவே பிற்காலத்தில் இப் பகுதிகளில் பரவிய இஸ்லாமியக் கட்டிடக்கலைப் பாணிக்குரிய முதல் எடுத்துக்காட்டு ஆகும். 

1960 களிலும் 70 களின் நடுப் பகுதியிலும் இடம் பெற்ற பள்ளிவாசல் கட்டிடங்களின் விரிவாக்கம், 1999 இல் கட்டப்பட்ட சுற்று மதில் என்பன இக் களத்தில் செய்யப்பட்ட அண்மைக்கால வேலைகள் ஆகும். இதன் வரலாற்றுக் காலம் முழுவதிலும், மண் கட்டிடங்களைப் பேணுவதற்கு மிகவும் இன்றியமையாத சாந்து பூசலும் அடிக்கடி நடைபெற்று வந்துள்ளது. மின் விசிறிகள், மின் விளக்குகள், ஒலிபெருக்கிகள் என்பவற்றுக்காக 2000 ஆவது ஆண்டில் மின்னிணைப்பும் கொடுக்கப்பட்டுள்ளது.

மேற்கோள்கள்
-----------

1. ↑  Centre, UNESCO World Heritage. "UNESCO World Heritage Centre - State of Conservation (SOC 2021) Tomb of Askia (Mali)". *UNESCO World Heritage Centre* (ஆங்கிலம்). 2022-12-08 அன்று பார்க்கப்பட்டது.
பத்திரிகைகள் குறித்த முழுத் தகவல்களை வழங்கும் அமைப்பாக "ஆடிட் பீரோ ஆஃப் சர்க்குலேசன்ஸ்" எனும் அமைப்பு இயங்குகிறது.

அமைப்பு
-------

பத்திரிகைகளின் உண்மையான சுழற்சி (en: circulation) அதன் விற்பனையைக் கொண்டே கணக்கிடப்படுகிறது. இதற்கு பத்திரிகையாளர்கள் , விளம்பர முகவர்கள் , விளம்பரதாரர் ஆகிய மூன்று பிரிவினருக்கும் உதவ ஒரு அமைப்பு தேவையாய் இருந்தது. 1914 ஆம் ஆண்டில் அமெரிக்காவில் ஆடிட் பீரோ ஆஃப் சர்க்குலேசன்ஸ் எனும் அமைப்பு தொடங்கப்பட்டது. இது இந்தியா உட்பட பல்வேறு நாடுகளில் உள்ளது. இந்தியாவில் இந்த அமைப்பு 1948 ஆம் ஆண்டில் பதிவு செய்யப்பட்டது.

நிர்வாகக் குழு
--------------

இந்த அமைப்பிற்கு பங்கு மூலதனம் அல்லது வரையறுக்கப்பட்ட பொறுப்புகள் எதுவுமில்லை. சுயமாகச் செயல்படும் நிர்வாகக் குழு ஒன்றின் கட்டுப்பாட்டில் இது இஅயங்கி வருகிறது. இந்த நிர்வாகக் குழு உறுப்பினர்களில் 50 சதவிகிதம் பேர் சுழல் முறையில் ஓய்வு பெறுகின்றனர். அவ்விடத்திற்கு அடுத்து நடைபெறும் பொதுக்குழுவில் உறுப்பினர்கள் தேர்வு செய்யப்படுகின்றனர். விளம்பரதாரரும், விளம்பர நிறுவனத்தினரும் ஒரு பங்கு, பத்திரிகை வெளியீட்டாளர்கள் ஒரு பங்கு என சம அளவில் பிரதிநிதித்துவம் அளிக்கப்படுகின்றன. தலைவராகத் தேர்ந்தெடுக்கப்படுபவர் சம அளவில் மாறி மாறித் தேர்வு செய்யப்படுகின்றனர். இது கூட்டுறவு முறையில் லாப நோக்கமில்லாமல் செயல்படும் ஒரு அமைப்பாகும். இந்த அமைப்பில் உறுப்பினர்களாக உள்ள பத்திரிகை மற்றும் இதழ் வெளியீட்டாளர்கள், விளம்பரதாரர்கள் மற்றும் விளம்பர முகவர்களிடமிருந்து சந்தாத் தொகை (உறுப்பினர் கட்டணம்) பெறப்படுகிறது. இந்தியாவில் இந்த அமைப்பில் செய்தித்தாள்கள் 96 சதவிகிதமும், இதழ்களில் 64 சதவிகிதமும் உறுப்பினர்களாகத் தங்களை இணைத்துக் கொண்டுள்ளன.

செயல்பாடு
---------

இது ஆண்டுக்கு இரு முறை தன் உறுப்பினர்களிடமிருந்து வரும் சுழற்சி விபரங்களைத் தொகுத்து வெளியிடுகிறது. ஒவ்வொரு ஆண்டும் இந்நிறுவனத்தின் தணிக்கையாளர்கள் ஒவ்வொரு வெளியீட்டகத்திற்கும் சென்று பதிவேடுகளைத் தணிக்கை செய்து உண்மையான சுழற்சிப் புள்ளி விபரங்களைக் கண்டறிகின்றனர். இதன் மூலம் ஒரு இதழ் அல்லது செய்தித்தாள் ஒவ்வொரு பதிப்பிலும் எவ்வளவு பிரதிகள் அச்சிடப்படுகின்றன? எவ்வளவு பிரதிகள் விற்பனையாகின்றன? எங்கு அதிகமாக விற்பனையாகின்றன? என்ன விலை? எந்தப் பொருளைச் சந்தைப்படுத்த இது உதவும்? என பல தகவல்களை இந்த அமைப்பின் ஆண்டறிக்கையில் வெளியிடுகின்றன. இதனை அடிப்படையாகக் கொண்டு விளம்பரதாரர்கள் தங்கள் விளம்பரங்களை குறிப்பிட்ட செய்தித்தாள் மற்று இதழ்களுக்கு வழங்க உதவிகரமாய் இருக்கிறது.

மேற்கோள்கள்
-----------

1. ↑  "Alliance for Audited Media: AAM's Rehberg highlights tools to combat fraud, boost trust". *Editor and Publisher*.
2. ↑  "BPA Worldwide, Alliance for Audited Media Agree to Merge". *finance.yahoo.com*.
3. ↑  "About Us". Alliance for Audited Media. 20 January 2014 அன்று பார்க்கப்பட்டது.
**ஆதிக்க அரசியல்** (Hegemony)-ஒரு அதிகாரம் பெற்ற அரசியல் அமைப்பு தன்னுடைய அதிகாரத்தைப் பிற அரசியல் அமைப்புகளின் மேல் செலுத்தி அடக்க நினைக்கும் செயலே ஆதிக்க அரசியல் எனப்படுகிறது. வலிமை குறைந்தவர்களிடம் அல்லது நாடுகளிடம், வலிமைபெற்ற நாடுகள் தன் வலிமையைப் பயன்படுத்தி அடிபணியச்செய்வது. ஆதிக்க அரசியலுக்கு உதாரணமாக விளங்கிய நாடுகள் 1871-இல் இருந்து 1945 வரை இருந்த *ஒருங்கிணைந்த* ஜெர்மனி அல்லது ஸ்பானிஸ் பேரரசையும், பிரித்தானிய பேரரசையும் குறிப்பிடுகின்றனர். இதன் நோக்கம் ஆதிக்க கலாச்சாரம் அனைத்து இடங்களிலும் வேறுரூன்றச் செய்து அதை அழியாமல் நிலைத்து நிற்கச் செய்வது. அதன் மூலம் அரசு அதிகாரத்தை அதன் நிர்வாக அதிகாரிகளின் மூலம் பரவலாக்குவது, பரவலாக்கிய அதிகாரத்தை அரசு இயந்திரத்தின் மூலம் ஒரே தலைமையுடன் இணைப்பது. இதை செயல்படுத்துவதற்கு துணைபுரிய, இராணுவமும், காவல் துறையும் செயல்படும்.

மேற்கோள்கள்
-----------

1. ↑  Schenoni, Luis L. (2019). "Hegemony". *Oxford Research Encyclopedia of International Studies*. Oxford University Press and International Studies Association, LLC. doi:10.1093/acrefore/9780190846626.013.509. பன்னாட்டுத் தரப்புத்தக எண்:978-0190846626. .
2. ↑  "Hegemony". *Oxford Advanced American Dictionary*. Dictionary.com, LLC. 2014. 2014-02-03 அன்று மூலம் பரணிடப்பட்டது. 2014-02-01 அன்று பார்க்கப்பட்டது.
3. ↑  Mearsheimer, John J. (2001). "Chapter 2" (in en). *The Tragedy of Great Power Politics*. W. W. Norton & Company. பன்னாட்டுத் தரப்புத்தக எண்:978-0-393-34927-6.
**ஆரம்ப சுகாதாரா நிலையம்**  (Primary Health Centre)(PHC) வளரும் நாடுகளில் பொது சுகாதாரச் சேவைகளை வழங்கிடும் அடிப்படை மருத்துவ நிலையமாகும். முக்கியமாக கிராமப்புறங்களில் அனைவருக்கும் எந்நேரமும் எளிதாக சென்று இலவச அல்லது வாங்கக்கூடிய ஆரம்பநிலை மருத்துவ வசதிகளை அமைத்துத் தருவதே இந்நிலையங்களின் நோக்கமாகும். இது உலக சுகாதார அமைப்பின் 1978ஆம் ஆண்டில் கசக்ஸ்தானில் நிறைவேற்றிய அல்மா அடா அறிக்கையின்படி செயல்படுத்தப்படுவதாகும்.

தென் ஆசியாவில் இந்நிலையங்கள் 30,000 பேருக்கு ஒன்று என்ற நிலையில் அமைக்க திட்டமிடப்பட்டுள்ளன. ஒவ்வொரு ஆரம்ப சுகாதார நிலையத்தின் கீழும் ஐந்தாறு துணை மையங்கள் செவிலியருடன் அமைந்துள்ளன.இவர்கள் மூலம் அரசின் நோய்தடுப்புத் திட்டங்கள், ஆரம்ப சிகிட்சைகள்,மகப்பேறு, தாய்-சேய் நலம் ஆகியன செயல்படுத்தப்படுகின்றன. ஒவ்வொரு ஆரம்ப சுகாதார நிலையத்திலும் ஓரிரு மருத்துவர்கள்,ஓர் மருந்தியலாளர்,செவிலியர்கள் மற்றும் பிற சுகாதார ஊழியர்கள் இருக்கின்றனர். இது உலக சுகாதார நிலையத்தின் GOBI-FFF என்று சுருக்கப்படும் சேவைகளுக்கான மையமாகவும் செயல்படுகின்றன.

இந்தியாவில் சுகாதார நலன் பேணுதலில் ஆரம்ப சுகாதார நிலையங்கள் அடிப்படை கட்டுமானமாக உள்ளன. இந்நிலையத்தின் மருத்துவ அதிகாரி எம்.பி.பி.எஸ் பட்டம் பெற்றவராக இருத்தல் வேண்டும். அவர் நோயறிதல் மற்றும் சிகிட்சைப் பணிகளைத் தவிர நிலையத்தின் நிர்வாகப் பணியையும் மேற்கொள்கிறார்.நிலைய ஊழியர், நிர்வகிக்கப்படும் மாநிலத்தைப் பொறுத்து, ஆஷா (Accredited Social Health Activist) அல்லது கிராம சுகாதார செவிலியர் என அழைக்கப்படுகிறார்.கிராம சுகாதார செவிலியர் நோயாளின் இடத்திற்குச் சென்று சேவை வழங்குகிறார். நோயாளிக்கு மேலதிக மருத்துவ சோதனைகளோ சிகிட்சையோ தேவைப்படின், ஆரம்ப சுகாதார நிலையத்திற்கு எடுத்துச் செல்லப்பட்டு அங்கு மருத்துவரால் பரிசோதிக்கப்படுகிறார்.தேவைப்பட்டால் மாவட்ட பொது மருத்துவமனைக்கு எடுத்துச் செல்லப்படுகிறார். தற்போது தேசிய சுகாதார திட்டத்தின்படி இந்நிலையங்களில் உள்ள மருத்துவ வசதிகள் மேம்படுத்தப்படுகின்றன.

மேற்கோள்கள்
-----------

1. ↑  Ministry of Health & Family Welfare. 'Indian Public Health Standards'. (PDF)
பாய்ம ஓட்டத்தின் இடைப்படலம். ஒரு குழாய் அல்லது பரப்பை ஒட்டி பாய்மம் ஓடும் விரைவு மாறும் பொழுது லாமினார் (laminar) ஓட்டமா சீர்குலைவு (turbulent) ஓட்டமா என்பதைக் காட்டும் படம்
இயற்பியலிலும் பாய்ம இயக்கவியலிலும் **இடைப்படலம்** அல்லது **எல்லை அடுக்கு** (*Boundary layer*) என்பது ஒரு பரப்பை (எ.கா, குழாயின் சுவர்) ஒட்டி ஓடும் ஒரு பாய்மம் அப்பரப்பின் மீது உரசி நகரும் பொழுது அதன் ஓட்டத்தின் விரைவு மாறும் ஒரு குறிப்பிட்ட தடிப்பு உள்ள படலப் பகுதியைக் குறிக்கும்.

இங்கு பாய்மத்தின் பாகு நிலை மிக முக்கிய பங்கு வகிக்கிறது. புவியின் காற்று மண்டலத்தில், நிலப்பரப்பை ஒட்டியுள்ள வளிமண்டல அடுக்கு நிலப்பரப்புடன் வெப்பம், ஈரப்பதம் மற்றும் உந்தம் ஆகியவற்றை மாற்றிக்கொள்கிறது. விமானத்தின் இறக்கையில் எல்லை அடுக்கு, இறக்கைக்கு மிக அருகில் செல்லும் காற்றோட்டத்தின் அடுக்கு ஆகும். எல்லை அடுக்கு அதனை சுற்றியுள்ள பாகுத்தன்மையற்ற பாய்ம ஓட்டத்தில் தாக்கம் விளைவிக்கிறது. இத்தாக்கம் ரெய்னால்ட்ஸ் எண்ணைப் பொறுத்து அமைகிறது.

வரிச்சீர் எல்லை அடுக்கு பல்வேறு விதங்களில் உள்ளது, அவை மேலோட்டமாக அவற்றின் அமைப்பு மற்றும் உருவாகும் விதங்களின் அடிப்படையில் வகை செய்யப்படுகின்றன.ஒரு பொருள் பாய்மத்தில் அலைவுறும் பொது உருவாகும் மெல்லிய சீர் அடுக்கு ஸ்டோக்ஸ் எல்லை அடுக்குக்கு எடுத்துக்காட்டாகும். சமச்சீர் பாய்ம ஓட்டத்தில் வைக்கப் பட்ட தட்டையான பொருளைச் சுற்றி உருவாகும் அடுக்கு ப்ளேசியஸ் எல்லை அடுக்கு எனப்படும். வெப்ப எல்லை அடுக்கு வெப்ப பரிமாற்றம் நடைபெறும் இடங்களில் இருக்கும். பல்வேறு விதமான எல்லை அடுக்குகள் ஒரே இடத்தில், ஒரே சமயத்தில் சூழ்நிலையைப் பொறுத்து உண்டாகும்.

வெளியிணைப்புகள்
---------------

* அமெரிக்க தேசிய அறிவியல் எண்ணிம நூலகம் – எல்லைப்படலம் பரணிடப்பட்டது 2005-04-20 at the வந்தவழி இயந்திரம்
* Moore, Franklin K. "*Displacement effect of a three-dimensional boundary layer பரணிடப்பட்டது 2013-06-18 at the வந்தவழி இயந்திரம்*". நாகா அறிக்கை 1124, 1953.
* Benson, Tom, "*Boundary layer*". நாசா கிளென் கற்றல் தொழில்நுட்பங்கள்.
* எல்லைப்படலப் பிரிவு பரணிடப்பட்டது 2004-12-04 at the வந்தவழி இயந்திரம்
* *எல்லைப்படல சமன்பாடுகள்: துல்லியத் தீர்வுகள்* – from EqWorld
* Jones, T.V. *எல்லைப்படல வெப்ப மாற்றம்*

மேற்கோள்கள்
-----------

1. ↑  Young, A.D. (1989). *Boundary layers* (1st publ. ). Washington, DC: American Institute of Aeronautics and Astronautics. பன்னாட்டுத் தரப்புத்தக எண்:0930403576.
2. ↑  Prandtl, L. (1938). "Zur Berechnung der Grenzschichten". *Zeitschrift für Angewandte Mathematik und Mechanik* **18** (1): 77–82. doi:10.1002/zamm.19380180111. Bibcode: 1938ZaMM...18...77P.
3. ↑  Van Dyke, Milton. Perturbation methods in fluid mechanics. Parabolic Press, Incorporated, 1975.
**உயரமாகத் தாண்டுதல்** என்பது ஒருவர் தன்னுடைய உடலை செங்குத்தாக புவி ஈர்ப்பு விசையை உயர்த்துவதாகும். உயரமாகத் தாண்டுதல் என்பது நின்ற நிலையில் இருந்து மேலே தாண்டுதல் ஆகும்.

வகைகள்
------

உயரமாக தாண்டுதல் என்பது இரண்டு வகைகளாக பிாிக்கப்படுகிறது.

### நின்ற இடத்தில் உயரமாகத் தாண்டுதல்

நின்ற நிலையில் இரண்டு கால்களை சமமாக சேர்த்து வைத்து உயரமாக தாவ வேண்டும்.

### ஓடி வந்து உயரமாக தாண்டுதல்

ஓடி வந்து உடலில் உள்ள சக்தியை கொடுத்து உயரமாக தாவ வேண்டும்.

விளையாட்டுகளில் பயன்படுத்துதல்
------------------------------

உயரமாக தாண்டுதல் தடகள போட்டிகளில் திறமைகளை அறிய பயன்படுகிறது. மேலும் வலைப்பந்து, கூடைப்பந்து, கால்பந்து, கையுந்து போட்டிகளில் வீரர்களின் உயரமாக தாவுதல் திறன் பாிசோதனை செய்யப்படுகிறது. தசை வலிமை, விரைவு சக்தி போன்றவற்றை அறிய உயரமாக தாண்டுதல் பயன்படுகிறது.

மேற்கோள்கள்
-----------

1. ↑  "NFL Combine: Workouts and drills". 2014-04-07 அன்று பார்க்கப்பட்டது.
2. ↑  Young, W; Wilson G; Byrne C (December 1999). "Relationship between strength qualities and performance in standing and run-up vertical jumps.". *J Sports Med Phys Fitness* **39** (4).
3. ↑  "Vertical jump as a tool in assessment of muscular power and anaerobic performance". *Med. Pregl.* (U.S. National Library of Medicine) **63** (5-6): 371–5. 2010. பப்மெட்:21186549. "Muscular strength and anaerobic power could be assessed by single and multiple vertical jump testing procedures.".
**சேந்தோசெனைட்டு** (*Xanthoxenite*) என்பது Ca4Fe3+2(PO4)4(OH)2·3H2O என்ற மூலக்கூற்று வாய்ப்பாட்டால் விவரிக்கப்படும் ஒரு பாசுப்பேட்டு வகை கனிமமாகும். 
சேந்தோசெனைட்டு கனிமம் வெளிர் மஞ்சள் முதல் பழுப்பு கலந்த மஞ்சள் வரையிலான நிறங்களில் மண் போன்ற மேலேடாக மரச்சிரால் வடிவ படிகங்களாகத் தோன்றுகிறது. இப்படிகங்கள் முச்சரிவச்சுப் படிக அமைப்பில் படிகமாகின்றன. தீப்பாறைகளில் முப்பைலைட்டு என்ற கனிமத்தின் மாற்றுக் கனிமமாக இது தோன்றுகிறது. அப்படைட்டு, வொய்ட்லாக்கைட்டு, சில்ட்ரனைட்டு, இயோசுபோரைட்டு, இலாயிட்டு, சுட்ரன்சைட்டு, சிடீவர்டைட்டு, மிட்ரிதாடைட்டு, ஆம்பிளைகோனைட்டு மற்றும் சிடரைட்டு போன்ற கனிமங்களுடன் கலந்த நிலையில் சேந்தோசெனைட்டு கிடைக்கிறது.

ஆத்திரேலியா, பிரேசில், போர்த்துகல், எசுப்பானியா, உக்ரைன், மற்றும் அமெரிக்க ஐக்கிய நாடுகள் ஆகிய நாடுகளில் சேந்தோசெனைட்டு கனிமம் கிடைக்கிறது. முதன் முதலில் 1920 ஆம் ஆண்டு அமெரிக்காவின் நியூ ஆம்ப்சையர் மாநிலத்திலுள்ள கிராப்டன் மாகாணத்தின் குரோட்டன் நகரத்தில் சேந்தோசெனைட்டு கண்டறியப்பட்டது.

மேற்கோள்கள்
-----------

1. 1 2  Xanthoxenite mineral data on Webmineral
2. 1 2  Handbook of Mineralogy
3. 1 2  Mindat.org
**உயிர்ப்புவியியல்** என்பது ஒரு குறிப்பிட்ட காலத்தில் ஒரு உயிரினத்தின் பரவல் நிலையை பற்றி ஆய்வதாகும். இத்துறையின் முதன்மைக் குறிக்கோள் யாதெனில், ஓர் உயிரினம் எங்கெங்கெல்லாம் வாழ்கின்றது மற்றும் எத்தனை எண்ணிக்கை உள்ளது என்று அறிவது.

சிற்றினத்தோற்றம், இனஅழிவு, கண்டப்பெயர்ச்சி, உறைபனியாதல் மற்றும் அது சார்ந்த கடல்மட்ட மாற்றம், நீரீனால் நிலப்பகுதிகள் தனிமைபடல் போன்ற நிகழ்வுகள் ஓர் உயிரினத்தின் உயிர்ப்புவியியலை அமைக்கின்றன.

உயிர்ப்புவியியலின் அறிவியற்கொள்கை முதன்முதலில் 19ஆம் நூற்றாண்டில் ஆல்பிரட் ராசுல் வாலாசு மற்றும் பல படிமலர்ச்சியல் அறிஞர்களால் விளக்கப்பட்டது. ஆல்பிரட் ராசுல் வாலாசுக்கு மலாய தீவுக்கூட்டங்களின் செடியினங்கள் (தாவரங்கள்) மற்றும் விலங்குகளை பற்றி ஆராயும் பொழுது உயிர்ப்புவியியலை பற்றிய எண்ணக்கரு தோன்றியது.

மேற்கோள்கள்
-----------

1. ↑  Brown University, "Biogeography." Accessed February 24, 2014. "Biogeography". 2014-10-20 அன்று மூலதளத்திலிருந்து பரணிடப்பட்டது எடுக்கப்பட்டது. 2014-04-08 அன்று பார்க்கப்பட்டது..
2. ↑  Dansereau, Pierre. 1957. Biogeography; an ecological perspective. New York: Ronald Press Co.
3. ↑  Cox, C. Barry; Moore, Peter D.; Ladle, Richard J. (2016). *Biogeography:An Ecological and Evolutionary Approach*. Chichester, UK: Wiley. பக். xi. பன்னாட்டுத் தரப்புத்தக எண்:9781118968581.. பார்த்த நாள்: 22 May 2020.
**உருகுதல்** என்பது ஒரு பொருள் திண்ம நிலையிலிருந்து நீர்ம நிலைக்கு மாறும் ஒரு செயற்பாடு ஆகும். திண்மப் பொருளொன்றின் உள் ஆற்றல், பொதுவாக, வெப்பம் ஊட்டப்படுவதன் மூலம் ஒரு குறித்த வெப்பநிலைக்குக் கூட்டப்படும்போது, அது நீர்மமாக மாறுகின்றது. மேற்சொன்ன குறித்த வெப்பநிலை உருகுநிலை எனப்படுகின்றது. உருகுநிலை பொருளொன்றின் இயல்புகளுள் ஒன்றாகும்.

மறு திசை நிலைமாற்றம் அதாவது, நீர்ம நிலையிலிருந்து திண்மநிலைக்கு மாறுதல் உறைதல் எனப்படும். உறைதல் நிகழும் வெப்பநிலை உறைநிலை ஆகும். ஒரு பொருளின் உறைநிலையும், உருகுநிலையும் ஒரே வெப்பநிலையில் அமையும் என்பதில்லை. மீக்குளிர்வு (supercooling) எனும் தோற்றப்பாடு இதற்கு ஒரு சான்றாகும். மிகவும் தூய்மையான கண்ணாடி மேற்பரப்பில் இருக்கும் நீரை, அது உறையா வண்ணம் உருகு நிலைக்குப் பல பாகைகள் கீழாகக் குளிர்விக்க முடியும். இதன் காரணமாக உருகுநிலையைப் போல் உறைநிலை பொருளொன்றின் சிறப்பியல்பாகக் கொள்ளப்படுவதில்லை.

மேற்கோள்கள்
-----------

1. ↑  Sofekun, Gabriel O.; Evoy, Erin; Lesage, Kevin L.; Chou, Nancy; Marriott, Robert A. (2018). "The rheology of liquid elemental sulfur across the λ-transition". *Journal of Rheology* (Society of Rheology) **62** (2): 469–476. doi:10.1122/1.5001523. பன்னாட்டுத் தர தொடர் எண்:0148-6055. Bibcode: 2018JRheo..62..469S.
2. ↑  Atkins, P. W. (Peter William), 1940- author. (2017). *Elements of physical chemistry*. பன்னாட்டுத் தரப்புத்தக எண்:978-0-19-879670-1. இணையக் கணினி நூலக மையம்:982685277.
3. ↑  Pedersen, Ulf R.; Costigliola, Lorenzo; Bailey, Nicholas P.; Schrøder, Thomas B.; Dyre, Jeppe C. (2016). "Thermodynamics of freezing and melting" (in en). *Nature Communications* **7** (1): 12386. doi:10.1038/ncomms12386. பன்னாட்டுத் தர தொடர் எண்:2041-1723. பப்மெட்:27530064. Bibcode: 2016NatCo...712386P.
**மின்னணு நகரம்**, பெங்களூர் நகர்ப்புற மாவட்டத்தில் ஆனைக்கல் தாலுக்காவில் உள்ள ஒரு பேரூராட்சி  ஆகும். 800 ஏக்கர்கள் பரப்பளவில் அமைந்துள்ள இது பல முன்னோடி தொழில்நுட்ப நிறுவனங்களான இன்போசிஸ்,விப்ரோ,டிசிஎஸ்,ஹச்சிஎல்,டெக்மஹேந்திரா,பைகான் போன்றவற்றின் தலைமையிடமாக அமைந்துள்ளது.

அமைவிடம்
--------

இது தேசிய நெடுஞ்சாலை 47'க்கு ஒரு புறத்தில் 322 ஏக்கருக்கும் அதிகமான இடத்தில் அமைந்துள்ளது.

சிறப்பு
-------

இது தகவற்தொழிற்நுட்ப நிறுவனங்களுக்காக 1990 களில் துவங்கப்பட்டதாகும்.

நிர்வாகம்
---------

இது கர்நாடக ஏலேக்ட்ரோநிக்சால் (காநிக்ஸ்) நடத்தப்பட்டு வருகிறது.

நிறுவனங்கள்
-----------

உலகின் முன்னணி தகவல் தொழிற்நுட்ப நிறுவனங்கள் தங்களது கிளைகளை இங்கு அமைத்துள்ளன. அவை:

1. பாரத மிகு மின் நிறுவனம்
2. பயோக்கான்
3. சி-டாட்
4. ஜெனரல் எலக்ட்ரிக்
5. எச். சி. எல். டெக்னாலஜிஸ்
6. ஹெவ்லட்-பேக்கர்ட்
7. இன்ஃபோசிஸ்
8. சத்யம் கம்ப்யூட்டர் சர்வீசஸ் லிட்.
9. டாட்டா கன்சல்டன்சி சர்வீசஸ்
10. விப்ரோ

மற்றவை
------

இது ஆசியாவிலேயே மிகப் பெரிய தகவல் தொழிற்நுட்பப் பூங்கா ஆகும்.

மேற்கோள்கள்
-----------

1. ↑  "About Electronic City". 23 July 2018 அன்று மூலதளத்திலிருந்து பரணிடப்பட்டது எடுக்கப்பட்டது. 22 July 2018 அன்று பார்க்கப்பட்டது.
2. ↑  "Panchayat Portal". *panchamitra.kar.nic.in*. 22 August 2018 அன்று மூலதளத்திலிருந்து பரணிடப்பட்டது எடுக்கப்பட்டது. 2021-04-02 அன்று பார்க்கப்பட்டது.
3. ↑  "Infrastructure of Electronic City". Keonics. 2011-07-21 அன்று மூலம் பரணிடப்பட்டது. 2011-02-11 அன்று பார்க்கப்பட்டது.
**எலிசபெத் வில்லிங் பவல்** (பிப்ரவரி 21, 1743 - ஜனவரி 17, 1830) அமெரிக்க முக்கியஸ்தர் மற்றும் 18-ஆம் நூற்றாண்டின் இறுதியிலும் 19-அம நூற்றாண்டின் தொடக்கத்திலும் பிலடெல்பியா உயர் வகுப்பை சேர்ந்த பிரபலர் ஆவார். பிலடெல்பியாவின் மேயர்களின் மகள் மற்றும் மனைவியான இவர், அமெரிக்க அரசியல் விருந்தோம்பலின் முக்கிய அங்கமான பல கூட்டங்களை அமைத்தார். 1774-ஆம் ஆண்டின் முதல் கண்ட காங்கிரஸ் சமயத்தில் அதில் பங்கேற்க வந்தவர்களுக்கும் மற்றும் அவர்களது குடும்பத்திற்கும் தனது வீட்டில் இடம் தந்து, இரவு விருந்துகள் மற்றும் இதர நிகழ்ச்சிகளை அமைத்தும் தந்தார். அமெரிக்க விடுதலை போர்க்கு பின்னர் பிலடெல்பியாவின் முக்கியஸ்தர் ஆனார், மற்றும் முன்னோடி சிந்தனையாளர்கள் மற்றும் அரசியல் புள்ளிகளின் குடியரசு அவையை ஏற்படுத்தினார்.

அந்த காலத்தின் அரசியல் தலைவர்களுடன் நன்கு பழகினார் பவல். ஜார்ஜ் வாஷிங்டனின் நெருங்கிய நண்பரான இவர், அவரை இரண்டாவது முறை அதிபராக வலியுறுத்தியவர்களில் ஒருவராவார். அரசியல், பெண்களின் பங்கு, மருத்துவம், கல்வி மற்றும் தத்துவம் போன்ற பல தலைப்புகளில் வெகுவாக எழுதி வந்தார். 
பெஞ்சமின் ப்ரான்க்ளினிடம் "நமக்கு எது கிட்டியது, குடியரசா அல்லது மன்னராட்சியா?" என்ற இவரின் கேள்விக்கு "ஒரு குடியரசு... அதனை நீங்கள் காத்து வந்தால்" என்ற ஐக்கிய அமெரிக்காவின் அரசியலமைப்பை பற்றி மிகவும் கோடிட்டப்பட்டுள்ள பதிலையும் பெற்றார். இந்த பேச்சினை அரசியலமைப்பு அவையின் பிரதிநிதி ஜேம்ஸ் மக்ஹென்றி என்பவரால் 18 செப்டம்பர் 1787 அன்று அவரது நாட்குறிப்பில் பதிவு செய்தார். பிராங்க்ளினுடன் பவல் ஆற்றிய பேச்சு காலப்போக்கில் மாறிப்போனது, இருபதாம் நூற்றாண்டுகளில் பவல்க்கு பதிலாக அனாமதேய பெண்மணி அல்லது குடிமகன் என்று மாறிப்போனது. பவல் இல்லத்தில் நடந்த இந்த உரையாடலும், சுதந்திர அரங்கின் படிகள் என மாறியது.

குறிப்புகள்
-----------

1. ↑  Some sources quote Franklin's response as "A republic, madam ..." as James McHenry retold the story in *The Republican, or Anti-Democrat* newspaper on July 15, 1803. McHenry's original journal entry during the Convention reads: "A lady asked Dr. Franklin well Doctor what have we got a republic or a monarchy – A republic replied the Doctor if you can keep it."

மேற்கோள்கள்
-----------

1. 1 2  Bell, J. L. (March 27, 2017). "How Dr. McHenry Operated on His Anecdote". *Boston 1774*. January 5, 2020 அன்று மூலதளத்திலிருந்து பரணிடப்பட்டது எடுக்கப்பட்டது. February 4, 2020 அன்று பார்க்கப்பட்டது.
2. ↑  Snyder, Samantha. "Elizabeth Willing Powel". *George Washington's Mount Vernon*. January 7, 2020 அன்று மூலதளத்திலிருந்து பரணிடப்பட்டது எடுக்கப்பட்டது. February 3, 2020 அன்று பார்க்கப்பட்டது.
3. ↑  Carlisle, Dennis (April 3, 2017). "A Tradition Of Demolition At 3rd and Willing's Alley". *Hidden City*. February 6, 2020 அன்று மூலதளத்திலிருந்து பரணிடப்பட்டது எடுக்கப்பட்டது. February 6, 2020 அன்று பார்க்கப்பட்டது.
4. ↑  Metaxas 2017, ப. 9.
**ஏ.எம். தாமஸ்** (4 ஜூன் 1912 - 27 ஏப்ரல் 2004) கேரளாவைச் சேர்ந்த ஒரு இந்திய அரசியல்வாதி மற்றும் ஒரு இந்திய தேசிய காங்கிரஸ் தலைவர் ஆவார். அவர் மந்திரியாக நான்காம் நேரு அமைச்சகத்தில் (மாநில உணவு மற்றும் விவசாயம்) பதவி வகித்தார், முதல் நந்தா அமைச்சகம் மற்றும் லால் பகதூர் சாஸ்திரி அமைச்சகம் .

ஆரம்ப கால வாழ்க்கை
------------------

அலுங்கல் மத்தாய் தாமஸ் ஜூன் 4, 1912 இல் கொச்சின் இராச்சியத்தில் உள்ள குரிகாட் கிராமத்தில் பிறந்தார். இவரது தந்தை மத்தாய். திருச்சூர் புனித தாமஸ் கல்லூரி , மகாராஜா கல்லூரி, எர்ணாகுளம் மற்றும் திருவனந்தபுரம் சட்டக் கல்லூரியில் கல்வி பயின்றார். அவர் 1940 இல் நன்றிமை மணந்தார், அவர்களுக்கு நான்கு மகன்களும் ஐந்து மகள்களும் உள்ளனர். திரு. தாமஸ் உச்ச நீதிமன்றத்தில் வழக்கறிஞராக இருந்தார். அவர் உறுப்பினராக செயல்பட்டார் கொச்சி சட்டப் பேரவை , நிலைக்குழு நிதி குழுவின் உறுப்பினர். பாலி குத்தகைதாரர்கள் மற்றும் குத்தகைதாரர்களின் குறைபாடுகள் குறித்து விசாரிக்க கொச்சின் அரசாங்கத்தால் நியமிக்கப்பட்ட குழு உறுப்பினர், தேர்ந்தெடுக்கப்பட்ட குழுக்கள், திருவிதாங்கூர்-கொச்சின் உறுப்பினர்1949 மற்றும் 1952 க்கு இடையில் சட்டமன்றம், திருவிதாங்கூர்-கொச்சின் சட்டமன்ற காங்கிரஸ் நாடாளுமன்றக் கட்சியின் செயற்குழு உறுப்பினர் மற்றும் 1949 முதல் 1951 வரை காங்கிரஸ் விப், மற்றும் திருவாங்கூர்-கொச்சின் சட்டமன்றத்தின் சபாநாயகர் 1951–52 ஆம் ஆண்டில் 39 வயதில்

இறப்பு
------

தாமஸ் 2004 ஆம் ஆண்டு ஏப்ரல் 27 அன்று காலையில் கொச்சியில் உள்ள அவரது இல்லத்தில் இறந்தார். அவருக்கு வயது 91.

மேற்கோள்கள்
-----------

1. ↑  Thomas, A.M. "A.m Thomas". *Loksabhaph.nic.in*. September 15, 2020 அன்று பார்க்கப்பட்டது.
2. ↑  Biodata, A.M Thomas. "A.M Thomas Biodata". *entranceindia.com*. September 15, 2020 அன்று பார்க்கப்பட்டது.
3. ↑  MP, A.M Thomas. "A.M Thomas MP". *loksabhaph.nic.in*. September 15, 2020 அன்று பார்க்கப்பட்டது.
4. ↑  Debate, A.M Thomas. "A.M Thomas Debate". *eparlib.nic.in*. September 15, 2020 அன்று பார்க்கப்பட்டது.